**Ministru kabineta rīkojuma projekta „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz apstiprināt 2018.gada Izglītības un zinātnes ministrijas valsts budžeta programmas 09.00.00 „Sports” apakšprogrammā 09.04.00 „Sporta būves” prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu atbilstoši Latvijas Nacionālās sporta padomes 2018.gada 23.janvāra sēdē nolemtam. Finansējums 5`900`000 *euro* apmērā tiks novirzīts deviņu valsts nozīmes sporta infrastruktūras attīstības projektu īstenošanai Rēzeknē, Jūrmalā, Valmierā, Ventspilī, Liepājā, Jelgavā, Cēsīs, Daugavpilī un Alūksnē. Projekts stājas spēkā tā parakstīšanas brīdī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2017.gada 14.septembra sēdes protokollēmuma „Informatīvais ziņojums „Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam”” (prot. Nr.46 3.§.) 4.punkts
2. Latvijas Nacionālās sporta padomes 2018.gada 23.janvāra sēdē nolemtais (prot. Nr.1 4.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Viens no Sporta politikas pamatnostādnēs 2014. – 2020.gadam (apstiprinātas ar Ministru kabineta 2013.gada 18.decembra rīkojumu Nr.666) definētajiem sporta politikas apakšmērķiem ir sekmēt sporta infrastruktūras pieejamību un attīstību. Piemērotas sporta infrastruktūra esamība ir viens no būtiskākajiem priekšnoteikumiem visu četru Sporta politikas pamatnostādnēs 2014.–2020.gadam definēto sporta politikas virzienu – Bērnu un jauniešu sporta, Sporta visiem (Tautas sporta), Augstu sasniegumu sporta un Pielāgotā sporta – attīstībai. Pēdējos gados valsts mērķtiecīgi atbalsta valsts nozīmes sporta infrastruktūras projektu īstenošanu pašvaldībās, piešķirot līdzfinansējumu vairāku visai sporta nozarei būtisku sporta infrastruktūras projektu īstenošanai.2018.gada Izglītības un zinātnes ministrijas (turpmāk – IZM) valsts budžeta programmas 09.00.00 „Sports” apakšprogrammā 09.04.00 „Sporta būves” saskaņā ar iepriekšējos gados pieņemtajiem Ministru kabineta un Saeimas lēmumiem paredzēts mērķfinansējums šādiem valsts nozīmes sporta infrastruktūras attīstības projektiem: SIA „Tenisa centrs „Lielupe”” attīstības projekta īstenošanai – 4`933`452 *euro*, Valmieras pilsētas pašvaldībai J.Daliņa stadiona rekonstrukcijas un vieglatlētikas manēžas būvniecībai – 3`200`000 *euro*, Ventspils pilsētas pašvaldībai Olimpiskā centra „Ventspils” attīstības projekta īstenošanai 1`550`000 *euro*, Liepājas pilsētas pašvaldībai slēgto tenisa kortu būvniecībai – 1`550`000 *euro*, Jēkabpils pilsētas pašvaldībai Jēkabpils multifunkcionālās halles būvniecībai – 1`088`021 *euro* un Madonas novada pašvaldībai biatlona un slēpošanas bāzes „Smeceres sils” attīstībai – 500`000 *euro*. Papildus minētam likumprojekta „Par vidēja termiņa budžeta ietvaru 2018., 2019. un 2020.gadam” un likumprojekta „Par valsts budžetu 2018.gadam” sagatavošanas procesā tika atbalstīts IZM prioritārais pasākums „Papildu investīcijas valsts nozīmes sporta infrastruktūras attīstības projektu īstenošanai” (turpmāk arī – Prioritārais pasākums), kam IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2018.gadā paredzēti 5`900`000 *euro*, savukārt 2020.gadā paredzēti 4`000`000 *euro*. Ar Ministru kabineta 2017.gada 14.septembra sēdes protokollēmuma „Informatīvais ziņojums „Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam”” (prot. Nr.46 3.§.) 4.punktu noteikts, ka par Prioritārajam pasākumam paredzētā finansējuma izlietojumu tiek pieņemts atsevišķs Ministru kabineta lēmums.Latvijas Nacionālās sporta padomes 2018.gada 23.janvāra sēdē, izskatot jautājumu par Prioritārajam pasākumam paredzētā finansējuma sadalījumu, tika nolemts (prot. Nr.1 4.§, 4.2.apakšpunkts) atbalstīt IZM priekšlikumu, ka prioritāri būtu atbalstāma ar valsts līdzfinansējumu iepriekšējos gados jau uzsākto valsts nozīmes sporta infrastruktūras attīstības projektu turpināšana. Tāpat minētajā Latvijas Nacionālās sporta padomes sēdē, izvērtējot IZM sagatavotos priekšlikumus, tika nolemts (prot. Nr.1 4.§, 4.3.apakšpunkts) aicināt Ministru kabinetu, pieņemot lēmumu par Prioritārajam pasākumam 2018.gadā paredzētā finansējuma sadalījumu, paredzēt valsts līdzfinansējumu šādu valsts nozīmes sporta infrastruktūras attīstības projektu īstenošanai:

|  |  |  |
| --- | --- | --- |
| **Nr.****p.k.** | **Dotācijas mērķis (saņēmējs)** | **Dotācijas apmērs *euro*** |
| 1. | Olimpiskā centra „Rēzekne” būvniecībai (Rēzeknes pilsētas pašvaldībai)  | 900 000 |
| 2. | Tenisa centra „Lielupe” attīstības projekta īstenošanai (SIA „Tenisa centrs „Lielupe””) | 900 000 |
| 3.  | J.Daliņa stadiona rekonstrukcijai un vieglatlētikas manēžas būvniecībai (Valmieras pilsētas pašvaldībai) | 800 000 |
| 4. | Olimpiskā centra „Ventspils” attīstības projekta īstenošanai (Ventspils pilsētas pašvaldībai) | 800 000 |
| 5.  | Slēgtās futbola halles būvniecībai (Liepājas pilsētas pašvaldībai) | 800 000 |
| 6. | Airēšanas bāzes būvniecībai (Jelgavas pilsētas pašvaldībai) | 800 000 |
| 7. | Cēsu pilsētas stadiona rekonstrukcijas projekta īstenošanai (Cēsu novada pašvaldībai) | 300 000 |
| 8. | Futbola stadiona „Esplanāde” rekonstrukcijai (Daugavpils pilsētas pašvaldībai) | 300 000 |
| 9. | Alūksnes sporta halles būvniecībai (Alūksnes novada pašvaldībai) | 300 000 |
| **KOPĀ:** | **5 900 000** |

Par katru no minētajiem projektiem to īstenotājiem IZM pieprasīja iesniegt izvērstu informāciju, tai skaitā (1) detalizētu informāciju par projektu, kurā citstarp ietverta informācija par līdz šim paveikto projekta īstenošanā, projekta kopējām provizoriskajām izmaksām un to finansēšanas avotiem, plānoto bāzes noslogojumu, bāzes uzturēšanas izmaksām un to segšanu, kā arī plānoto projekta īstenošanas laika grafiku; (2) informāciju par projekta ietvaros 2018.gadā veicamajiem darbiem un to laika grafiku, atsevišķi norādot darbus, kuru īstenošanai plānots izlietot valsts budžeta līdzekļus; (3) prognozējamo finanšu plūsmu plānotā valsts atbalsta saņemšanai 2018.gadā; (4) apliecinājumu par projekta īstenotāja spēju nodrošināt plānoto piešķiramo valsts budžeta līdzekļu apguvi faktiski veikto izdevumu un faktiski veikto darbu apmaksai līdz 2018.gada 31.decembrim. Papildus minētam attiecībā uz jaunajiem projektiem, kuriem līdz šim valsts atbalsts nav ticis piešķirts, tika pieprasīts iesniegt arī (1) informāciju par iespējamajiem alternatīvajiem projekta finansēšanas avotiem, ņemot vērā faktu, ka šobrīd tiek lemts tikai par iespējamo valsts atbalstu projekta īstenošanas uzsākšanai 2018.gadā un cits valsts budžeta finansējums likumā „Par vidēja termiņa budžeta ietvaru 2018., 2019. un 2020.gadam” nav paredzēts, kā arī ņemot vērā pašvaldības pienākumu valsts līdzfinansējuma piešķiršanas gadījumā nodrošināt projekta īstenošanu (uzbūvēt vai rekonstruēt attiecīgo sporta bāzi un nodot to ekspluatācijā); (2) sākotnējo izvērtējumu par projekta atbilstību komercdarbības atbalsta kontroles regulējumam.Turpinājumā par katru no projektiem sniegta vispārīga informācija. Izvērstu informāciju par katru no projektiem skatīt pievienotajos paskaidrojošajos materiālos.**Olimpiskā centra „Rēzekne” būvniecība**Olimpiskā centra „Rēzekne” attīstības projekta īstenotājs ir Rēzeknes pilsētas dome un tās izveidotā SIA „Olimpiskais centrs Rēzekne”. Olimpiskā centra „Rēzekne” attīstība paredzēta trīs kārtās: 1.kārtā – mākslīgā seguma futbola laukuma un tribīņu būvniecība; 2.kārtā – daudzfunkcionālās sporta ēkas un atklāta peldbaseina būvniecība; 3.kārtā – daudzfunkcionālās sporta kompleksa galvenās ēkas būvniecība. Visa projekta kopējās izmaksas pa kārtam plānotas aptuveni 21`971`000 *euro* apmērā. Projekta 1. un 2.kārtas īstenošana jau ir noslēgusies. Projekta īstenošanai iepriekšējos gados valsts budžeta līdzekļi tika piešķirti 62.resora „Mērķdotācijas pašvaldībām” programmā 12.00.00 „Mērķdotācijas pašvaldību pasākumiem” (tai skaitā 952`000 *euro* 2016.gadā un 800`000 *euro* 2017.gadā). Rēzeknes pilsētas domes 2018.gada 29.marta vēstulē Nr.3.1.1.11/457 sniegta informācija, ka papildu investīcijas 900`000 *euro* apmērā plānots novirzīt Olimpiskā centra „Rēzekne” 3.kārtas īstenošanai – Olimpiskā centra „Rēzekne” galvenās ēkas – multifunkcionālās sporta arēnas būvniecībai. Projekta 3.kārtas izmaksas laika periodā no 2017.gada līdz 2020.gadam veido 17`172`527 *euro*, no kuriem 10`472`527 euro veido Rēzeknes pilsētas pašvaldības aizņēmums Valsts kasē, savukārt 6`700`000 euro plānots piesaistīt kā valsts budžeta līdzfinansējumu. Projekta 3.kārtas ietvaros 2018.gadā plānots apgūt 7`300`000 euro, no kuriem 6`400`000 *euro* veido Rēzeknes pilsētas pašvaldības aizņēmums Valsts kasē un 900`000 *euro* veido valsts budžeta līdzfinansējums. Multifunkcionālajā sporta arēnas ietilps sporta spēļu zāle ar tribīnēm 727 skatītāju vietām un ledus arēna ar tribīnēm 568 skatītāju vietām. Rēzeknes pilsētas pašvaldība ir apliecinājusi, ka 2018.gadā pilnībā tiks apgūta piešķirtā dotācija 900`000 *euro* apmērā.**Tenisa centra „Lielupe” attīstības projekts** Tenisa centra „Lielupe” attīstības projekta īstenošana tika uzsākta 2014.gadā. Projekta īstenošanai saskaņā ar Ministru kabineta 2013.gada 4.novembra rīkojumu Nr.522 „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali” līdz šim ir novirzīts valsts budžeta finansējums 9`494`826 *euro* apmērā (2014.gadā – 405`493 *euro*, 2017.gadā – 4`155`881 *euro*, 2018.gadā – 4`933`452 *euro*). Papildus minētam darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas ietvaros Tenisa centra „Lielupe” attīstības projekta īstenošanai būs iespēja piesaistīt līdz 1`447`000 *euro*. Šobrīd norit Projekta 1.kārtas (āra tenisa laukumi) būvniecības darbi, kurus ir plānots pabeigt 2018.gada jūnijā. Vienlaikus norit Projekta 2. un 3.posma (jaunās un esošās tenisa halles) būvprojektu projektēšana. Projektēšanas darbus ir plānots pabeigt 2018.gada maijā un saskaņot būvprojektus būvvaldē. Vienlaikus norādāms, ka, ņemot vērā Projekta īstenošanai līdz šim piešķirto valsts atbalstu, kā arī plānoto papildus piešķiramo atbalstu 900`000 *euro* apmērā, Projekta 2. un 3.posma īstenošanai iztrūkstošais finansējums ir 477`412,17 *euro* (ieskaitot līdz 2017.gada 31.decembrim neapgūto finansējumu 34`917,13 *euro*, kas SIA „Tenisa centrs „Lielupe”” ir jāatmaksā valsts budžetā), kuru IZM virzīs kā vienu no prioritārajiem pasākumiem 2019.gada valsts budžeta projekta sagatavošanas procesā.SIA „Tenisa centra „Lielupe”” 2018.gada 29.marta vēstulē sniedz informāciju par prognozējamo finanšu plūsmu jau piešķirtā valsts budžeta finansējuma 4`933`452 *euro* apmērā un plānotā valsts budžeta finansējuma 900`000 *euro* apmērā (kopā – 5`833`452 *euro*) izlietošanai. Vēstulē SIA „Tenisa centra „Lielupe”” vērš uzmanību, ka no jau piešķirtā un plānotā valsts budžeta finansējuma 2018.gadā plānots apgūt 4`690`156 *euro*, savukārt objektīvu iemeslu dēļ 2018.gadā nebūs iespējams apgūt 1`143`295 *euro*, līdz ar to šo finansējumu plāno ieguldīt SIA „Tenisa centra „Lielupe”” pamatkapitālā. Par Tenisa centra „Lielupe” attīstības projekta īstenošanai paredzēto līdzekļu plānoto ieguldīšanu SIA „Tenisa centra „Lielupe”” pamatkapitāla informācija tika sniegta arī Latvijas Nacionālās sporta padomes 2018.gada 23.janvāra sēdē (prot. Nr.1 3.§, 3.9.apakšpunkts), norādot, ka jautājums noteiktā kārtībā tiks virzīts izskatīšanai Ministru kabinetā. Vienlaikus vēstulē SIA „Tenisa centra „Lielupe”” norāda, ka veiks visas iespējamās darbības un pasākumus, lai nodrošinātu piešķirto valsts budžeta līdzekļu apguvi faktiski veikto izdevumu un darbu apmaksai līdz 2018.gada 31.decembrim. **J.Daliņa stadiona rekonstrukcijai un vieglatlētikas manēžas būvniecība Valmierā**J.Daliņa stadiona rekonstrukcijas un vieglatlētikas manēžas būvniecības projekts tika uzsākts 2017.gadā. Valsts budžeta finansējums projektam plānots no valsts budžeta programmas 09.00.00 „Sports” apakšprogrammas 09.04.00 „Sporta būves”, t.sk. 2018.gadā ir piešķirts valsts budžeta finansējums 3`200`000 *euro* apmērā, savukārt 2019.gadā plānots piešķirt 2`100`000 *euro*. Valmieras pilsētas pašvaldība 2018.gada 15.marta vēstulē Nr.2.2.1.7/18/320 informē par 2018.gadā 2.februārī noslēgto līgumu ar pilnsabiedrību „Lemminkainen” par projekta „Vieglatlētikas manēžas un stadiona izbūve Jāņa Daliņa ielā 2, Valmierā” īstenošanu, t.sk. sniedz informāciju par aktualizēto būvniecības darbu izpildītāja iesniegto plānoto būvdarbu grafiku 2018.gadā un 2019.gadā, norādot arī valsts līdzfinansēto darbu apjomus, kā arī sniedz informāciju par plānoto naudas plūsmas grafiku būvniecības darbiem, būvuzraudzībai un autoruzraudzībai. Vienlaikus ar vēstuli Valmieras pilsētas pašvaldība informē kādiem darbiem tiks novirzīts 2018.gadā jau piešķirtais valsts budžeta finansējums 3`200`000 *euro* apmērā, un papildus investīcijas 800`000 *euro* apmērā (būvniecība, būvuzraudzība, autoruzraudzība), kā arī apliecina, ka līdz 2018.gada 31.decembrim spēs nodrošināt valsts piešķirtā finansējuma apguvi J.Daliņa stadiona rekonstrukcijas un vieglatlētikas manēžas būvniecības darbu īstenošanai atbilstoši faktiski paveiktajiem darbiem un faktiskajiem izdevumiem.**Olimpiskā centra „Ventspils” attīstības projekts**Olimpiskā centra „Ventspils” attīstības projekta īstenošana tika uzsākta 2017.gadā (dažādu ar Olimpiskā centra „Ventspils” attīstību saistītu projektu īstenošanai līdzekļi no valsts budžeta ir piešķirti arī iepriekšējos gados). Valsts budžeta finansējums projektam plānots no valsts budžeta programmas 09.00.00 „Sports” apakšprogrammas 09.04.00 „Sporta būves”, t.sk. 2017.gadā ir piešķirts valsts budžeta finansējums 1`550`000 *euro* apmērā, 2018.gadā plānots piešķirt 1`550`000 *euro* apmērā, savukārt 2019.gadā plānots piešķirt 1`550`000 *euro*. Ventspils pilsētas dome 2018.gada 28.marta vēstulē Nr.1-09/731-2 informē par 2018.gadā plānotā finansējuma 1`550`000 *euro* apmērā izlietošanu, kā arī sniedz informāciju par papildus investīciju 800`000 *euro* apmērā izlietošanu. Valsts budžeta programmas 09.00.00 „Sports” apakšprogrammas 09.04.00 „Sporta būves” ietvaros paredzētos līdzekļus plānots novirzīt BMX ziemas bāzes ierīkošanai, 50m peldbaseina (ar kompleksu) būvniecībai, sporta nama „Centrs” svarcelšanas zāles paplašināšanai, BMX vasaras bāzes servisa ēkas izbūvei, vieglatlētikas un futbola stadiona jaunas infrastruktūras izveidei un aprīkojuma iegādei un esošā peldbaseina infrastruktūras atjaunošanai. Papildus investīcijas 800`000 *euro* apmērā plānots novirzīt tenisa laukuma rekonstrukcijai, basketbola halles atlētiskas zāles modernizācijai, ledus halles infrastruktūras modernizācijai.**Slēgtās futbola halles būvniecība Liepājā**Liepājas pilsētas dome 2017.gada 29.augusta vēstulē Nr.387633/2.1.9/387633 informēja par ieceri sadarbībā ar Latvijas Futbola federāciju īstenot slēgtās futbola halles būvniecību. Liepājas pilsētas domes 2018.gada 29.marta vēstulē Nr.1762/2.17.45 sniedza papildus informāciju par projektu „Slēgtās futbola halles būvniecība Zvejnieku alejā 2/4, Liepājā”, tai skaitā arī projekta koncepciju. Mērķis šādas slēgtās futbola halles būvniecībai ir pilnvērtīga un kvalitatīva treniņa darba nodrošināšana un sacensību sarīkošana futbolā rudens un ziemas mēnešos. Vēstulei pievienots arī Liepājas pilsētas domes 2018.gada 15.marta lēmums Nr.81 „Par slēgtās futbola halles būvniecības ieceri Liepājā”. Slēgtās futbola halles aptuvenais apjoms plānots 12 500 m2. Hallē paredzēts futbola laukums, tribīnes, balkoni, biroja un palīgtelpas, ģērbtuves, trenažieru zāle, tehniskās, noliktavu un citas telpas, kas nepieciešamas slēgtās futbola halles ekspluatēšanai. Pašvaldība norāda uz saņemto atbalsta vēstuli no Latvijas Futbola federācijas, kurā atzinīgi novērtēta Liepājas pilsētas pašvaldības iecere – realizēt slēgtās futbola halles būvniecību, kā arī izteikta gatavība izvērtēt līdzfinansējuma piešķiršanu projekta realizēšanai (līdz 1`000`000 *euro*). Projekta kopējās izmaksas plānotas 8`500`000 *euro* apmērā, t.sk. 2018.gadā 800`000 *euro* plānots piesaistīt kā valsts budžeta finansējumu, 2019. gadā 1`700`000 *euro* plānots piesaistīt kā valsts budžeta finansējumu un pašvaldības finansējumu, 2020. gadā 6`000`000 *euro* plānots piesaistīt kā valsts budžeta finansējumu, pašvaldības finansējumu un Latvijas Futbola federācijas finansējumu (1`000`000 *euro*). Plānots, ka pēc projekta īstenošanas slēgto futbola halli apsaimniekos SIA „Liepājas Olimpiskais centrs”. Ņemot vērā faktu, ka šobrīd vidēja termiņa valsts budžetā papildus finansējums Projekta īstenošanai nav paredzēts, Liepājas pilsētas domes 2018.gada 15.marta lēmumā Nr.81 (4.punktā) paredzēta iespēja nepieciešamības gadījumā projekta īstenošanai piesaistīt arī kredītresursus. Saskaņā ar Liepājas pilsētas domes 2018.gada 29.marta vēstulē Nr. 1762/2.17.45 norādīto papildus investīcijas 800`000 *euro* apmērā plānots novirzīt tehniskās dokumentācijas, projektēšanas uzdevuma izstrādei un būvprojekta izstrādei, kā arī būvdarbiem.**Airēšanas bāzes būvniecība Jelgavā**Jelgavas pilsētas pašvaldība 2016.gada 4.jūlija vēstulē Nr.2-14/276 sniedza vispārīgu informāciju par projekta „Lielupes ūdenssporta un ūdenstūrisma bāzes attīstība” īstenošanu un tā ietvaros plānoto Airēšanas bāzes izveidi, norādot, ka Airēšanas bāzes izveides indikatīvās izmaksas ir 5`300`000 *euro*, kā arī informējot, ka pieguļošās ceļu infrastruktūras skiču projekta izstrādei un ceļu infrastruktūras sakārtošanai pašvaldība plāno piesaistīt arī Eiropas Savienības struktūrfondu līdzfinansējumu. Jelgavas pilsētas pašvaldība 2018.gada 28.marta vēstulē 2-12/2075) sniedz papildus informāciju par Airēšanas bāzes būvniecības ieceri un plānoto finanšu plūsmu. Pašvaldība informē, ka papildus investīcijas 800`000 *euro* apmērā plānots novirzīt krasta nostiprinājumu, noeju un citas airēšanas sporta nodarbību un sacensību vajadzībām nepieciešamās infrastruktūras izveidei, esošo ēku (Pilssalas ielā 5, Jelgavā) demontāžai, teritorijas sagatavošanai Airēšanas bāzes ēkas būvdarbu uzsākšanai un būvprojekta izstrādei. Vēstulē Jelgavas pilsētas pašvaldība apliecina, ka spēs nodrošināt plānoto piešķiramo valsts budžeta līdzekļu (800`000 *euro*) apguvi faktiski veikto izdevumu un faktiski veikto darbu apmaksai līdz 2018.gada 31.decembrim.**Cēsu pilsētas stadiona rekonstrukcijas projekts**Cēsu pilsētas stadiona rekonstrukcijas projekta īstenošana tika uzsākta 2016.gadā. Līdzfinansējums no valsts budžeta programmas 09.00.00 „Sports” apakšprogrammas 09.04.00 „Sporta būves” projekta 1.kārtas īstenošanai tika piešķirts 2016.gadā (750`000 *euro*) un 2017.gadā (1`150`000 *euro*). Cēsu novada pašvaldības 2017.gada 24.augusta vēstulē Nr.3/3766 sniegta vispārīga informācija par projekta „Cēsu pilsētas stadiona rekonstrukcija” 2.kārtas īstenošanu, norādot, ka tajā paredzēts izbūvēt stadiona tribīnes (Valmieras ielā 6, Cēsīs, Cēsu novadā un Uzvaras bulvārī 15, Cēsīs, Cēsu novadā). Saskaņā ar publiski pieejamo informāciju Cēsu pilsētas stadiona tribīņu būvniecībai 2018.gada 2.februārī ir izsludināts atklāts konkurss (Nr.CNP 2018/6). Cēsu novada pašvaldības 2018.gada 26.marta vēstulē Nr. 8/1544 pašvaldība norāda, ka Cēsu pilsētas stadiona tribīnes jaunbūves būvniecības darbus plānots uzsākt 2018.gada maijā un pabeigt 2019.gada janvārī. Projekta īstenošanas kopējās izmaksas plānotas 2`500`000 *euro* apmērā, t.sk. valsts budžeta līdzekļi ir plānoti 300`000 *euro* apmērā (plānots novirzīt būvniecības darbu veikšanai) un 2`200`000 *euro* apmērā pašvaldība plāno ņemot aizņēmumu Valsts kasē. Vēstulē Pašvaldība apliecina, ka nodrošinās valsts budžeta līdzekļu 300`000 *euro* apmērā apguvi faktiski veikto darbu apmaksai līdz 2018.gada 31.decembrim.**Futbola stadiona „Esplanāde” rekonstrukcija Daugavpilī**Daugavpils pilsētas domes 2017.gada 29.decembra vēstulē Nr.1.2-5/2611 sniegta vispārīga informācija par projekta – futbola stadiona „Esplanāde” būvniecību, t.sk. sniegta informāciju par 1.kārtā paveiktajiem darbiem, kā arī 2.kārtā paredzētajiem darbiem. 2.kārtas īstenošanai (skatītāju tribīņu uzstādīšana, ģērbtuvju, tualetes un papildus telpu izbūve) pašvaldība lūdz valsts budžeta līdzfinansējum 800`000 *euro* apmērā. Projekta īstenošanas uzsākšanai 2017.gadā gados valsts budžeta līdzekļi 155`000 *euro* apmērā tika piešķirti 62.resora „Mērķdotācijas pašvaldībām” programmā 12.00.00 „Mērķdotācijas pašvaldību pasākumiem”. Daugavpils pilsētas domes 2018.gada 29.marta vēstulē Nr.1.2.-8/701 sniegta precizējoša informācija par plānoto projektu uzbūvēt Daugavpils pilsētā UEFA 2.kategorijas prasībām atbilstošu futbola stadionu „Esplanāde”, Stadiona ielā 1, Daugavpilī. Vēstulē norādīts, ka projekta mērķis 2018.gadā ir pabeigt projektēšanas darbus un uzsākt būvdarbus futbola laukuma pieguļošās teritorijas pārbūvei. Kopējās 2.kārtas izmaksas plānotas aptuveni 700`000 – 800`000 *euro* apmērā. Pašvaldība informē, ka papildus investīcijas 300`000 *euro* apmērā plānots novirzīt projektēšanas darbu pabeigšanai un būvdarbu uzsākšanai. Projekta 2.kārtu plānots pabeigt 2019.gada maijā, finansējumu paredzot gan 2019.gada pašvaldības budžetā, gan izskatot arī citus alternatīvus risinājumus investīciju piesaistei. Daugavpils pilsētas dome apliecina, ka spēs nodrošināt plānoto piešķiramo valsts budžeta līdzekļu (300`000 *euro*) apguvi faktiski veikto izdevumu un faktiski veikto darbu apmaksai līdz 2018.gada 31.decembrim. **Alūksnes sporta halles būvniecība** Alūksnes novada pašvaldības 2017.gada 1.septembra vēstulē Nr.ANP/1-2/17/2318 sniegta vispārīga informācija par Alūksnes sporta halles būvniecības ieceri, norādot, ka projekta kopējās indikatīvās izmaksas ir 7`000`000 *euro* un to plānots īstenot divos gados. Tāpat vēstulē norādīts, ka projekta iecere ir apspriesta Aizsardzības ministrijā un atzīta par lietderīgu arī Nacionālo bruņoto spēku Kājnieku skolas vajadzību nodrošināšanai. Alūksnes novada pašvaldības 2018.gada 29.marta vēstulē Nr.ANP/1-2/18/845 sniegta precizējoša informācija par projektu – izveidot Izglītības un sporta centru Alūksnes pilsētā. Izglītības un sporta centra ietvaros tiek paredzēta daudzfunkcionālas sporta zāles izbūve, kas ietvers sporta spēļu laukumu basketbolam, volejbolam, florbolam, telpu futbolam un vieglatlētikas zonu ar trīs skrejceļiem apkārt sporta spēļu laukumam, sprinta sektoru 30/60m skrējienam, tāllēkšanas, augstlēkšanas un lodes grūšanas sektoru, kā arī atsevišķi džudo zāli, trenažieru zāli un vingrošanas zāli. Daudzfunkcionālo sporta zāli plāno izmantot arī Alūksnē dislocētais Zemessardzes 31.bataljons un Nacionālo bruņoto spēku Kājnieku skola. Vēstulē pašvaldība informē, ka papildus investīcijas 300`000 *euro* apmērā plānots novirzīt Izglītības un sporta centra Jāņkalna ielā 17A, Alūksnē, Alūksnes novadā projektēšanas darbu apmaksai. Tāpat vēstulē Alūksnes novada pašvaldība apliecina, ka spēs nodrošināt plānoto piešķiramo valsts budžeta līdzekļu (300`000 *euro*) apguvi faktiski veikto izdevumu un faktiski veikto darbu apmaksai līdz 2018.gada 31.decembrim. Pašvaldība arī norāda, ka projekta alternatīvais finansēšanas avots, ja valsts līdzfinansējums projektam turpmākajos gados netiek piešķirts, ir Valsts kases aizņēmuma līdzekļi izglītības iestāžu investīciju projektu īstenošanai.Vienlaikus Latvijas Nacionālās sporta padomes 2018.gada 23.janvāra sēdē, izskatot jautājumu par Prioritārajam pasākumam paredzētā finansējuma sadalījumu, tika nolemts (prot. Nr.1 4.§, 4.4.apakšpunkts) aicināt Ministru kabinetu jautājumu par Prioritārajam pasākumam 2020.gadā paredzētā finansējuma (4 000 000 *euro* apmērā) sadalījumu izskatīt pēc likuma „Par valsts budžetu 2020.gadam” pieņemšanas.Ievērojot minēto, IZM ir izstrādājusi Ministru kabineta rīkojuma projektu „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā”, kurš paredz:1. noteikt Prioritārajam pasākumam 2018.gadā paredzētā finansējuma 5`900`000 *euro* apmērā sadalījumu atbilstoši Latvijas Nacionālās sporta padomes 2018.gada 23.janvāra sēdē izteiktam aicinājumam;
2. uzdevumu IZM nodrošināt, ka paredzētais finansējums pašvaldībām tiek pārskaitīts tikai pēc pašvaldību iesniegto dokumentu par faktiski plānoto veicamo izdevumu un veicamo darbu apmaksu izvērtēšanas, kā arī pārliecinoties par pašvaldību spēju nodrošināt piešķirto valsts budžeta līdzekļu apguvi faktiski veikto izdevumu un faktiski veikto darbu apmaksai līdz 2018.gada 31.decembrim;
3. noteikt, ka jautājums par Prioritārajam pasākumam 2020.gadā paredzētā finansējuma (4`000`000 *euro* apmērā) sadalījumu izskatāms pēc likuma „Par valsts budžetu 2020.gadam” pieņemšanas.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Rīkojuma projektā minēto projektu īstenotājiem. |
| 4. | Cita informācija | Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projektā minēto valsts nozīmes sporta infrastruktūras attīstības projektu līdzfinansēšanai no IZM 2018.gada valsts budžeta programmas 09.00.00 „Sports” apakšprogrammas 09.04.00 „Sporta būves” kopā tiks novirzīti 5`900`000 *euro*, kā rezultātā tiks sadalīts viss Prioritārajam pasākumam 2018.gadā paredzētais finansējums. Atbalstītie valsts nozīmes sporta infrastruktūras attīstības projekti:1. Olimpiskā centra „Rēzekne” būvniecībai (Rēzeknes pilsētas pašvaldībai) – 900`000 *euro*;
2. Tenisa centra „Lielupe” attīstības projekta īstenošanai (SIA „Tenisa centrs „Lielupe””) – 900`000 *euro*;
3. J.Daliņa stadiona rekonstrukcijai un vieglatlētikas manēžas būvniecībai (Valmieras pilsētas pašvaldībai) – 800`000 *euro*;
4. Olimpiskā centra „Ventspils” attīstības projekta īstenošanai (Ventspils pilsētas pašvaldībai) – 800`000 *euro*;
5. Slēgtās futbola halles būvniecībai (Liepājas pilsētas pašvaldībai) – 800`000 *euro*;
6. Airēšanas bāzes būvniecībai (Jelgavas pilsētas pašvaldībai) – 800`000 *euro*;
7. Cēsu pilsētas stadiona rekonstrukcijas projekta īstenošanai (Cēsu novada pašvaldībai) – 300`000 *euro*;
8. Futbola stadiona „Esplanāde” rekonstrukcijai (Daugavpils pilsētas pašvaldībai) – 300`000 *euro*;
9. Alūksnes sporta halles būvniecībai (Alūksnes novada pašvaldībai) – 300`000 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Prioritārajam pasākumam 2020.gadā paredzētā finansējuma (4`000`000 *euro* apmērā) tiks sadalīts pēc likuma „Par valsts budžetu 2020.gadam” pieņemšanas. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sporta nozares pārstāvji par Rīkojuma projekta virzības uzsākšanu tika informēti Latvijas Nacionālās sporta padomes 2018.gada 23.janvāra sēdē. Pārējā daļa sabiedrības par Rīkojuma projekta virzības uzsākšanu tika informēta, IZM mājaslapā internetā publicējot Latvijas Nacionālās sporta padomes 2018.gada 23.janvāra sēdes protokolu (prot.Nr.1). |
| 2. | Sabiedrības līdzdalība projekta izstrādē | Jautājums par Prioritārajam pasākumam paredzētā finansējuma sadalījumu tika izskatīts Latvijas Nacionālās sporta padomes 2018.gada 23.janvāra sēdē. |
| 3. | Sabiedrības līdzdalības rezultāti | Latvijas Nacionālās sporta padomes 2018.gada 23.janvāra sēdē, izskatot jautājumu par Prioritārajam pasākumam paredzētā finansējuma sadalījumu, tika nolemts (prot. Nr.1 4.§, 4.3.apakšpunkts) aicināt Ministru kabinetu, pieņemot lēmumu par Prioritārajam pasākumam 2018.gadā paredzētā finansējuma sadalījumu, paredzēt valsts līdzfinansējumu valsts nozīmes sporta infrastruktūras attīstības projektu īstenošanai saskaņā ar sēdē atbalstīto priekšlikumu. Ņemot vērā faktu, ka Rīkojuma projekts paredz atbalstu valsts nozīmes sporta infrastruktūras attīstības projektiem saskaņā ar Latvijas Nacionālās sporta padomes 2018.gada 23.janvāra sēdē atbalstīto priekšlikumu, secināms, ka sporta sabiedrība atbalsta arī Rīkojuma projektu. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. Par finansējuma piešķiršanu tiks slēgts līgums ar Rīkojuma projektā norādītajiem finansējuma saņēmējiem. Atbilstoši Rīkojuma 2.punktā noteiktam IZM nodrošinās, ka paredzētais finansējums pašvaldībām tiek pārskaitīts tikai pēc pašvaldību iesniegto dokumentu par faktiski plānoto veicamo izdevumu un veicamo darbu apmaksu izvērtēšanas, kā arī pārliecinoties par pašvaldību spēju nodrošināt piešķirto valsts budžeta līdzekļu apguvi faktiski veikto izdevumu un faktiski veikto darbu apmaksai līdz 2018.gada 31.decembrim. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministrs Kārlis Šadurskis

09.05.2018. 16:34

3742

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgrs.severs@izm.gov.lv